### 2

# [Tisztelt gyülekezet, Isten szent nevében …]

INDULÁS A MENYASSZONYOS HÁZHOZ
Tisztelt gyülekezet, Isten szent nevében
Induljunk el innen csendes békességben!
Vőlegény urunknak keressük fel párját:
Az ő drága kincsét, ékes menyasszonyát!
Szerezzünk ma néki öröm- s boldogságot,
Hozzunk a keblére egy szép gyöngyvirágot!
Először majd Isten hajlékába visszük,
Hol az áldás után boldog leend, hisszük.
Induljunk el tehát, Isten szent nevében,
Menjünk a mátkáért a legnagyobb csendben!777
Sepsibesenyő (Háromszék)