### 32

# [Ha fölülök a bugacsi halomra, …]

Ha fölülök a bugacsi halomra,
Onnan nézök szép legelő barmomra.
A balszárnya mögfordult a cserénynek847.
– Ejnye, gulyás, híja van az ökörnek!
– Mögállj, betyár, huva akarsz hajtani?
– Adj egy vágót, ha mög nem akarsz halni!
– Eredj, pajtás, válassz közűle kettőt!
Hej, ahogy magadnak tetszik, úgy főzd mög.
– Ugyan, pajtás, sajnálod-e a vágót?
Mögfizetjük az árát, ha sajnálod.
– Nem sajnálom én, pajtás, azt a vágót,
Majd ád néköm a Jóisten helyötte.
– Verd mög, Isten, a betyár keze szárát,
Mér fogta mög vezérökröm bal szarvát?
Azé fogta, bele vót szabadítva!
Hej, gulyám mellett az életöm möghagyva.848
Szeged (Csongrád)