### 6

# [Istenem, országom, …]

ESKÜVŐ
Istenem, országom,
Régi szabadságom,
Jaj, de hamar elmult
Az én leányságom,
Jaj, de hamar elmult
Gyenge leányságom!
Amíg én lány voltam,
Szabad madár voltam,
Jártam frissen, szépen,
Mint a nap az égen,
Jártam frissen, szépen,
Mint a nap az égen.
A veres folyóka
Felfutott a fára,
Üresen maradt a
Hutkai József háza.
Üresen maradt a
Hutkai József háza.
Udvarom, udvarom,
Szép kerek udvarom,
Nem seper má(r) többet
Az én gyenge karom,
Nem seper má(r) többet
Az én gyenge karom.
Sepertem eleget,
Seperjen má(r) más is,
Öleltem a babám,
Fogom ezután is,
Öleltem a babám,
Fogom ezután is.
Néz(d) meg, Maris, néz(d) meg
A falusi tornyot,
Az alatt töltötted
Gyenge leányságod,
Az alatt töltötted
Gyenge leányságod.810
Pusztafalu (Abaúj-Torna)