1300 A dohánykertészek (kukások) nagybirtokon dolgozó részesbérlők voltak; kisebb, rendszerint rokoni csoportokban vállaltak munkát egy-egy mezőgazdasági évre. Takács Lajos kutatásai óta munkájukat és életmódjukat jól ismerjük, dalaikat már kevésbé. A rendelkezésünkre álló tucatnyi szöveg alapján mindössze annyit lehet megállapítani, hogy tartalomban más dalcsoportoktól elkülöníthetők, hiszen a kukások munkájáról, mulatozásairól szólnak, valamennyi azonban egy-egy népdal vagy summásdal átalakítása. E kukásdalok éppúgy lokálisak, mint a summás- és kubikosdalok is.