### 355

# [Piros alma csutkája. …]

Piros alma csutkája.
Sebes a rózsám szája.
Meg kell annak gyógyulni,
Mire el kell bucsuzni;
Mire el kell bucsuzni.
Azt gondolod, angyalom,
Hogy megöl a siralom?
A siralom nem öl meg;
A szerelem gyötör meg,
A szerelem gyötör meg.
Ha te elmégy, én is el,
Tőled nem maradok el:
Megfogom a kezedet,
Mégis elmegyek veled;
Mégis elmegyek veled.
Vékony deszkakerités
Átlátszik az ölelés.
Ölelj, rózsám, kedvedre,
Nem hányják a szemedre;
Nem hányják a szemedre.669
Kadarkút (Somogy)