### 160

# [Zsindelyezik a kaszárnya tetejét; …]

Zsindelyezik a kaszárnya tetejét;
Mind elvitték a legények elejét.
Haza innen kevés kerül belőle,
Mert a német egyre küldi előre.
Ide hoztak idegenbe, csatába;
Hajt a német egyenest a halálba.
Átkozom a Horthy Miklóst miatta,
Hogy a magyart a németnek eladta.
– Kapitány úr, ezt én tovább nem állom!
Orosz földön miért legyen halálom?
Elveszünk itt előbb-utóbb egy szálig.
Kapitány úr, vigyen minket hazáig.800
Tatabánya (Komárom)