### 152

# [Míg az uram a kútra járt, …]

Míg az uram a kútra járt,
Addig a galambom béjárt.
Míg az uram a kútra járt,
Addig a galambom béjárt.
– Édes uram, be jó kend,
Be jó vizet hozott kend!
Hojzon ilyent máskor es,
Megcsókolom százszor es.
– Téged, asszan kérdezlek;
Téged, asszan, kérdezlek:
Ezt az ágyat mi lelte,
Hogy-hogy el van gyötörve?
– Macska fogott egeret,
Játszott véle eleget;
Macska fogott egeret,
Játszott véle eleget.1431
Lészped (Moldva)