### 22

# [Kossuth Lajos táborába …]

Kossuth Lajos táborába
Két szál majoránna.
Egy szép barna magyar huszár
Sej, lovát karéjozza517.
– Ne karéjozz, magyar huszár,
Mert leesel róla.
Nincsen itt a te édesanyád,
Sej, aki megsiratna.
Ne sirasson engem senki,
Jól vagyok tanítva:
Sem lépésbe, de sem vágtába
Sej, le nem esek róla,
Mert a huszár a nyeregbe
Bele van teremtve,
Mint a rozmaring a jó földbe
Sej, belegyökerezve.518
Kassa (Abaúj-Torna)