### 3

# [Végigmentem tegnap este a Tápió partján; …]

Végigmentem tegnap este a Tápió partján;
Jött a babám, kasza volt a vállán.
Izzadtságtól fénylett az orcája;
Odaadtam a zsebkendőm: törölje le róla!
Megköszönöm, kis angyalom, csipkés zsebkendődet,
Adok érte két szál nefelejcset.
Nem törölöm bele az orcámat.
Büszke vagyok, mert sok rendet vágtam az országnak.
Zúg a traktor a faluba, a cséplőgép zümmög,
Acélos búzát csépel, nem üszköt.
Vígan visszük a termény-gyűjtőbe,
Villanyfényes köves útat kap a falu érte.1441
Tápiószecső (Pest)