### 55

# [Karácsonynak éjszakáján, …]

Karácsonynak éjszakáján,
Jézus születése napján
Örüljetek, örvendjetek:
A kis Jézus megszületett!
A kis Jézus aranyalma,
Boldogságos Szűz az anyja.
Lábaival ringázgatja,
Két kezével ápolgatja.
– Aludj, aludj; én kisdedem;
Aludj, aludj, én kisdedem!
Nem királyné a te dajkád,
Szolgálóból lettem anyád.
Nincs a Jézus ágyán paplan,
Jaj, de fázik az ártatlan!
Takargatja édesanyja
Dirib-darab posztókába.
Nincs a Jézusnak bundája,
Posztóba van bepólyázva.
Elveszött a báránykája,
Miből lett volna bundája?
Kirje, kirje233, kisdedöcske,
Betlehemi hercögöcske,
Azért nekünk jót szörözté(l),
A pokoltól megmentettél.234
Tápé (Csongrád)