### 141

# [Ütik a rézdobot, …]

Ütik a rézdobot,
Állják a verbunkot:
Lovam nyereg alatt,
Magam fegyver alatt.
Kard az oldalamon,
A lovamon nyereg,
Menni kell, galambom,
Az isten áldjon meg.
Felettem kard fordul,
Piros vérem csordul.
Sirass, édesanyám,
Sirass, kedves rózsám!
Megbotlott pej lovam
Szép hazám határán;
Lovam a vásáron,
Magam a rabságon.
Fújdogál a szellő
Magyar hazám felől.
Sokat gondolkodom
Régi rózsám felől.774
Marócsa, Okorág (Baranya)