### 8

# [Odakünn a csengőbe …]

Odakünn a csengőbe245
Rózsa terem a fűbe.
– Gyere, rózsám, szedj egypárt,
Köss Sándornak bokrétát!
– Hogyne kötnék szegénynek,
Mint egy szógalegénnek.
Kötök bíz én hármat is,
Hogyha mondja, százat is.
Hogyha kérdi, ki küldte?
Juci asszony tisztelte.
S még megaranypilizte246,
S még megaranypilizte.
Pilizze meg máskor is,
Csókot is kap százat is!
Odakünn a csengőbe
Rózsa terem a fűbe.
Gyere, rózsám, szedj egypárt,
Köss Jucinak bokrétát!
Kötök én a babámnak,
Mint egy szegén leánynak.
Ha kérdi, hogy ki küldte?
Sándor uram tisztelte.
S még megaranypelizte,
S még megaranypelizte.
Pelizze meg máskor is,
Csókot is kap százat is.
Szállásodra, párodra,
Sándor, Juci egyforma.
Éljenek a világba;
Köszönjétek meg!247
Kibéd (Maros-Torda)