### 52

# [– Elveszött a buga bárány. …]

– Elveszött a buga876 bárány.
Ki fizeti meg az árát?
– Mögfizetöm Szen(t) Györ(gy)-napkor,
Mikor a juh legel, akkor.
Dömötör-hét napja felé
Fordulj, juhász, tanya felé!
Elsőbb hányd ki a magadét,
Úgy olvasd mög a gazdáét.
Mögjegyözték mán a babost877,
Utána mög a kolompost878;
Viszik a bilegzővasat879.
Juhász szíve majd möghasad.
Ha fölülök a csacsimra,
Körösztöt vetök magamra,
Mer nem tudom, mely órába
Botlik mög a csacsim lába.880
Pusztaföldvár (Békés)