383 6 Csicsiss el, aludjál, te kis török gyerök! – Kálmány. Tört. énekek 144. 3/B. sz. Egész Kelet- és Dél-Európában ismert, ún. fia rabolta anya balladatípus töredéke, melyből csak homályosan sejthető – de külföldi szövegekből világosan kiderül –, hogy egy janicsárnak vitt török vitéz saját édesanyját rabolta el dajkának gyermekéhez, tehát a nagyanyát az unokájához. Az asszony számára az anyajegy volt az áruló jel. E szöveg azért került gyűjteményünkbe, mert elvesztette történelmi ballada-jellegét, és állítólag altatódal funkciója volt.