### 195

# [Nem ér az a béres …]

Nem ér az a béres
Három piros körtét,
Aki minden reggel
Keresi az ökrét!
Nem ér az a béres
Három pipadohányt,
Ki a kislány mellett,
Összehúzza magát!
Nem ér az a legény
Három piros körtét,
Aki nem becsüli
Meg a szeretőjét!
Nem ér az a leány
Három piros almát,
Aki nem szereti
Választott babáját!
Nem ér az az ember
Három piros körtét,
Aki nem becsüli
Meg a feleségét!
Nem ér az az asszony
Három piros almát,
Aki nem becsüli
Meg a hitves urát!1489