### 23

# [Kiskőrösi bíró udvarába …]

Kiskőrösi bíró udvarába
Lehullott az ágácfa virága;
Fölszönné azt sok jó édösanya,
Csak a fia katona ne vóna.
Keresik a körösztlevelemet,
Még a pap se tudja a nevemet;
Maj mögtudja első Ferenc Jóska,
Besorozott harminchat hónapra.
Három évet írt neköm a császár,
Sirat engöm mindön barna kislány,
Sárgarigó mög a fülemile;
Szép a babám, hogy váljak mög tűle?
Indulóra fütyül a masina600,
Budapestig le se szállok rúla.
Masiliszta, állj meg a gőzössel!
Beszélök a régi szeretőmmel.
Rozmaringnak csak az a szokása:
Télön, nyáron lehajlik az ága;
Ha lehajlik, ki is nyiladozik,
Kisangyalom rúlam gondolkozik.601
Szeged (Csongrád)