### 24

# [Árkos felett dörög az ég. …]

Árkos felett dörög az ég.
Kedves babám, szeretsz-e még?
Ha nem szeretsz, küldjél választ,
Hogy mehessek én is máshoz!
Illyefalva szép helyt vagyon,
Közepibe templom vagyon.
A szélein rózsás csipke.
Rászállott egy bús gilice.
Ha én bús gilice volnék,
Babám ablakára szállnék.
Ott is mind azt turbékolnám:
– Aluszol-e, kedves babám?
– Nem aluszom, nem nyughatom,
Mindig rólad gondolkodom.317
Sepsiszentgyörgy (Háromszék)