### 158

# [Szélös az Isonzó vize, …]

Szélös az Isonzó vize,
Kesköny a híd rajta.
Ne menj arra, magyar baka,
Mert leesöl rúlla.
Ugye, babám, hadd essek az Isonzó vizébe!
Úgyse lesz a háborúnak
Tizennyócba vége!
Ha elmögyök a csatába,
Ki fog megsiratni?
Ki fog néköm a harctérre
Szömfödelet hozni?
Szömfödelem lesz neköm a
Vérös köpönyegöm;
Egy szép, csinos barna kislány
Majd megsirat engöm!
Högyoldalon nyírfa-köröszt
Jelzi a síromat.
Engömet az édösanyám
Sokszor megsiratgat.
Olasz golyó járja át a
Bánatos szívemet;
Írd meg, pajtás, a babámnak:
Ne sirasson engöm!
Vége van a háborúnak
Gyünnek a katonák.
De sok szőke, barna kislány
Várja a babáját!
De csak mindön tizediknek
Gyün vissza a párja,
A többinek közös sírba
Nyugszik a babája.798
Mohács (Baranya)