### 26

# [Boldogtalan sorsa egész életemnek: …]

Boldogtalan sorsa egész életemnek:
Árad napról napra bánata szívemnek;
Árad napról napra bánata szívemnek,
Mert végére jártam szabad életemnek.
Ülöm a tömlöcöt hat szilaj tinóért1035,
Zörgetem a vasat nyerges paripákért.
Az én égő gyertyám: kígyók, békák szeme;
Takaródzó párnám: tömlöcöm teteje.
Ne csudálkozz, rózsám, hogy én sárga vagyok:
Kilenc esztendeje, mióta rab vagyok.
A kilenc esztendőt töltöm a rabságba,
Tizenegyet kaptam mellé ráadásra.1036
Sárköz (Tolna)