### 53

# [Kossuth Lajos nagy bújába …]

Kossuth Lajos nagy bújába
Kiül a tenger partjára.
Bár átkot szórnak reája,
Sírva gondol hazájára.
Éljen a haza!
Kossuth Lajos íródeák;
Nem kell neki gyertyavilág:
Megírja ő a levelet
A ragyogó csillag mellett.
Éljen a haza!
Kossuth Lajos íródeák.
Megírja a haza híját:
Kimutatja, hol a baja,
Azt is, hol az orvossága.
Éljen a haza!
Hiába ír Kossuth Lajos,
Hazánk dolga igen bajos.
De hiszen még lesz oly idő,
Mikor Kossuth is visszajő.
Éljen a haza!552