### 8

# [Mindjá bételik az óra, …]

Mindjá bételik az óra,
Kibenn el kell menni,
Tőlled, kedves férjem,
Végbúcsút kell venni.
Jaj, de fáj a szívem,
Bánat hasogatja,
Az én jó férjemnek
Halála okozta.
Ó, jaj, halál, halál,
Be kegyetlen valál,
Az én jó férjemet
Tőllem elszakasztád!
Jaj, de árván maradtunk,
Mint mezőn a tarló,
Kinek ékességét
Elhordta a sarló.
Hulljatok, könnyeim,
Záporként hulljatok,
Hideg tetemeit96
Általáztassátok!
Áldja meg az Isten
Azt a két gyors lábat,
Aki miutánnunk
Nagyon sokat fáradt!
Nyúgodjék, nyúgodjék,
Ítélet napjáig,
Eljött az Úr Jézus,
Nem késett sokáig.
Eljött az Úr Jézus
Fő orvosságával,
Békötözé sebét
Gyógyírolajával.97
Nagyszalonta (Bihar)