### 7

# [Budapestről kiindult egy gőzhajó, …]

Budapestről kiindult egy gőzhajó,
Tetejébe nemzetiszín lobogó,
Négy sarkára fekete gyász van tűzve.
Isten veled, szülőföldem, örökre!
Mikor kezdtem a tengeren utazni,
Kezdett velem a gőzhajó süllyedni;
Leborulva imádkoztam, de nagyon:
– ments meg, Uram, ezen a nagy utamon!
Ha meghalok, a tengerbe dobjanak!
Holttestemet megeszik a nagy halak.
Csontjaimat a hullámok ringatják,
Odahaza a kislányok siratják.1405
Hódmezővásárhely (Csongrád)