### 4

# [Kiskunságban verbuválnak, …]

Kiskunságban verbuválnak,
Most szedik a katonákat.
– Csuha-ha-ha-ha! –
Állj be, pajtás, katonának!
Jobb dolgod lesz, mint apádnak:
– Csuha-ha-ha-ha! –
Se nem kapálsz, se nem kaszálsz,
Csak a kaszárnyában sétálsz.
– Csuha-ha-ha-ha! –
Édesanyám, ne sírjék kend,
Katonának nevelt fel kend.
– Csuha-ha-ha-ha! –
Én is elbírok egy kardot,
Mint sok szegény legényt látok.
– Csuha-ha-ha-ha! –
Esik eső, bugyborékol;
Szól a kakas, kukorékol.
– Csuha-ha-ha-ha! –
Most fújják a víg marsokat,
Itt kell hagyni galambomat.
– Csuha-ha-ha-ha! –
Ha csakugyan el kell menni,
Kiskunságot itt kell hagyni,
– Csuha-ha-ha-ha! –
Hagyok olyan rózsát benne,
Hogy holtig fáj szívem érte.
– Csuha-ha-ha-ha! –999
Kunszentmiklós (Pest)