### 28

# [Tavasz, tavasz, gyenge tavasz, …]

Tavasz, tavasz, gyenge tavasz,
Ki mindeneket megújítasz,
De engem csak hervasztasz,
De engem csak hervasztasz!
Apám, apám, édesapám,
Menj ki, menj ki az erdőre:
Hozz be nekem leveles ágat,
Hadd lássam meg, ha tavasz van!
Majd meghalok a tömlöcben,
A tömlöcnek fenekében,
Az nagy kégyófütyölésben,
Az nagy békaregelésben!
Anyám, anyám, édesanyám.
Menjél, menjél az mezőben:
Hozz énnekem búzafejet,
Hadd lássam meg, hogyha nyár van!
Majd meghalok a tömlöcben,
A tömlöcnek fenekében,
Az nagy kégyófütyölésben,
Az nagy békaregelésben!
Az, ki apja s anyja szavát
Nem fogadja, elhallgatja:
Az mind az én nótám fújja,
Az mind az én nótám fújja.1038
Erdély