### 85

# [Serkenj fel, lantos, pendítsd citerádat, …]

Serkenj fel, lantos, pendítsd citerádat,
Indítsd ékesen vígságos nótádat,
Mert, íme, felderűlt,
Búbánat elmerűlt,
Szent Mihály-napra,
Szent Mihály-napra!
Ímé ezekkel mi is jelen vagyunk,
Tisztesség-tenni már meg is állottunk,
Nem keserűséggel,
Hanem víg örömmel.
Azért így szólunk;
Azért így szólunk:
Áldd meg, Úristen, e háznak gazdáját;
Segítsd mindenben ő igaz szándékát.
A paradicsomban,
Dicső mennyországban
Örökké, amen;
Örökké, amen!272
Hódmezővásárhely (Csongrád)