### 298

# [Jaj, istenem, de víg voltam ezelőtt! …]

Jaj, istenem, de víg voltam ezelőtt!
Jaj, istenem, de víg voltam ezelőtt,
Míg a babám eljárt a kapum előtt;
Míg a babám eljárt a kapum előtt!
De mióta a kapumat kerüli,
De mióta a kapumat kerüli,
Fáj a szívem, a búbánat megöli;
Fáj a szívem, a búbánat megöli.
Fáj a szívem, gyógyítani nem lehet,
Fáj a szívem, gyógyítani nem lehet.
Meggyógyítja a Jóisten, ha szeret,
Meggyógyítja a Jóisten, ha szeret.
Meggyógyítja a koporsóm deszkája,
Meggyógyítja a koporsóm deszkája,
Mikor a főd zuhogva hull reája;
Mikor a főd zuhogva hull reája.608
Magyarlapád (Alsó-Fehér)