### 27

# [Látom a szép eget …]

Látom a szép eget
Fölöttünk fémleni;
Békesség csillagát
Rajtunk lengedezni.
Talán vérmezőbe
Háromszínű zászló?
A seregek ura
Legyen oltalmazóm!
Nem szánom véremet
Ontani hazámért,
Méges fáj a lelkem
Az én otthonomér.
A bús harangok es
Néma hangon szólnak,
Mikor indulni kell
Szegény katonának.
Sír az egyik szemem,
Sírjon a másik es;
Sírjon mind a kettő,
Mint a záporesső!
Mer még a fecske es
Ahol nevelkedik,
Búsan énekel, ha
Indulni kelletik.
Felkötöm a kardot
Apámért s anyámért,
Megforgatom én a
Szép magyar hazámért.409
Tekerőpatak (Csík)