### 33

# [Arra (j)alá az alföldi csárdába …]

Arra (j)alá az alföldi csárdába
Három betyárgyerök iszik bújába;
Kit bújába, bánatjába mögiszik,
Mögkeresi, még más embör aluszik.
Betyárgyerök alatt zörög a haraszt.
Nyár derekán takarodzik a paraszt.
Úgy elhányja-veti szögény erejét:
Elaluszik, elhajtják az hat ökrét,
Szolgagyerök szalad haza ijedve:
– Bátyám uram, elveszött a hat ökre!
Van imádság szögbe, likba, sarokba;
Lótás-futás högyön-völgyön, ódalba.
Isten teremtötte a betyárokat,
Azok által veri a gazdagokat.
Hogyha betyárgyerök nem találkozna,
Gazdag embör soha nem imádkozna.945
Juta (Somogy)