### 114

# [– Sötét az erdü, …]

– Sötét az erdü,
Hangos a mezzü.
Kit adsz nékem,
Királ uram,
Kivel hazamegyek?
– Adok én néked,
Szerzek én néked
Egy szép fiút,
Egy szép legént,
Kinek neve Ferkó.
– Nem szeretem őtet,
Ő sem engemet.
Rút maga, rút ruhája,
Törzsök a szakálla.
Fogom a jobb kezit,
Kihívom a kerbe;
Leszakítom csipüs csalánt,
Tüzöm a kezébe.
(Vagy:)
– Szeretem őtet,
Ű is engemet:
Szép maga, szép ruhája,
Szép a két orcája.
Fogom a jobb kezit,
Kihívom a kerbe;
Leszakítom tearózsát,
Tüzöm a mellire.142
Zsida (Vas)