### 53

# [Éhes legény a Sobri, …]

Éhes legény a Sobri,
Nagy vitéz a Milfai;
Jó strázsa973 a Pap Andor,
De mégis jobb a Mogor.
– Már most mindaddig dúlunk,
Amíg sok pénzt nem kapunk;
Akkor Bécsbe fölmegyünk,
Császárhuszárok leszünk.
Milfai kapitány lesz,
Sobri Jóska hadnagy lesz,
Papp Andor kapitány lesz,
A Mogor közvitéz lesz.
Kérjük nemes vármegyét:
Sajnálja sok szegényét!
Szegényét mi nem bántjuk,
Vérét sem szomjuhozzuk.
Jobb volna, aludnátok,
Míg az erdőt hajtjátok.
Mikor mentek hajtani,
Akkor megyünk táncolni.
Mi hasznotok tinéktek,
Hogy minket keresgéltek?
Kérjük nemes vármegyét,
Ne tegyen több költséget.
Ha majd egyszer megunjuk,
Akkor magunk feladjuk;
Dúlásunkat felhagyjuk,
Éltünk jobbra fordítjuk.
Utánunk a gyalogság,
Tót, olasz bakancsosság.
Mi haszna golyóbisa!
Nem sérthet meg gombóca.974
Zala