### 11

# [Napom, napom, fényes napom, …]

Napom, napom, fényes napom,
Gyászba öltözött csillagom!
Úgy teli vagyok bánatval,
Mint zöld fűszál vízharmatval.
Elfonnyadt benne a jó szű,
Mint mezőben lekaszált fű.
Lekaszálják, megaszalják,
Rakáskába rakogassák.
Fekete földön jártomba,
Jutott nekem a bánatba,
Illik rivám gyászos ruha,
Mit nem viseltem volt soha.
Nézem az eget s a földet,
Eszem az árva kenyeret.
Égnek alján, földnek színén
Nincsen ullyan árva, mint én!
Árva vagyok apa nélkül,
De még árvább anya nélkül;
Hétszer árvább társom nélkül,
Mint kis madár párja nélkül.
Elment, elment, kedves párom,
Járjon békével, nem bánom.
Testem teszem gyászos ágyba,
Fejem bánatos párnára.
Úgy elváltam egy szép lánytól,
Mint szép rózsa virágjától.
Bú életem, bú halálom,
Halálomat mégse várom.51
Moldva