### 6

# [Isten veled, kis angyalom, …]

Isten veled, kis angyalom,
Éljél vígan, boldogan;
Ne felejtsd el, ki rád gondol
Itt a messze távolban!
Édes, kedves kis angyalom,
Nálad minden gondolatom:
Éjjel-nappal gondolok rád,
Szivem szeret, ajkam imád.
Sötét felhő van az égen,
Levélkédet várom régen.
Szivem sugja, derül az ég.
Kártyát kapok tőled ma még.
Ugye, szentem, nem is tudod,
Hogy szüntelen rád gondolok?
Mindig az jár az eszemben,
Vajon ki jár az eszedben?
Ird meg, kedves kis tubicám,
Hogy szeretsz-e te igazán?
Áldjon az ég, hogyha szeretsz,
S verjen meg, hogyha elfeledsz!774
Dunántúl