### 39

# [Túl a Dunán, a Bácska kerületbe, …]

Túl a Dunán, a Bácska kerületbe,
Most a Ráday uralkodik benne.
Ha elcsíphet egy vagy két betyárlegényt,
Szeretőjét nem látja többet szegény.
– Jaj hát néktök, szegény betyárlegényök,
Mire isztok a csárdába, szegényök?
– Van még Boronyába sok szilaj csikó,
Arra a Ráday nem tartozandó.
Búsan szól a dorozsmai nagy harang,
Húzza aztat három árva vadgalamb.
Azok húzzák a szomorú versöket:
Itt köll hagyni a kedves szeretőmet.956
Ormánság (Baranya)