### 214

# [Egyszer jártam Szilágyra, …]

Egyszer jártam Szilágyra,
Kétszer Magyarországra.
Ott tanultam magyar szót:
– Nyisd meg, rózsám, az ajtót!
– Megnyitanám, de félek,
Met a legény rossz lélek;
Megnyitanám, de félek,
Met a legény rossz lélek.
– Ne félj, rózsám, ne, ne, ne,
Met nem vagyok rosszféle;
Ne félj, rózsám, ne, ne, ne,
Met nem vagyok rosszféle!
Nyisd az ajtót csendesen,
Bémenek lábujjhegyen;
Nyisd az ajtót csendesen,
Bémenek lábujjhegyen!
Tedd a széket rendesen,
Leülök legényesen;
Tedd a széket rendesen,
Leülök legényesen.
Vesd az ágyat pompásan,
Lefekszem katonásan;
Vesd az ágyat pompásan,
Lefekszem katonásan!
– Tégy vagy kettő párnát es!
– Teszek tizenhatot es.
– Tégy vagy kettő párnát es!
– Teszek tizenhatot es!
– Teszek tizenhatot es,
Lefekszem én magam es;
Teszek tizenhatot es!
Lefekszem én magam es.
– Ne fordulj a fal felé,
Fordulj szép orcám felé;
Ne fordulj a fal felé,
Fordulj szép orcám felé.
– Adj egy csókot s én egy mást,
Úgy nem csaljuk meg egymást,
Adj egy csókot s én egy mást,
Úgy nem csaljuk meg egymást!
– Gyere este setétbe,
hogy üljek az ölödbe;
Gyere este setétbe,
Hogy üljek az ölödbe!
Ott sem ülök sokáig,
Csak huszonnégy óráig;
Ott sem ülök sokáig,
Csak huszonnégy óráig.
– Az a huszonnégy óra
Nékem csak egy minuta,
Az a huszonnégy óra
Nékem csak egy minuta.
Szép a fekete bárány.
Szép a fekete leány;
Szép a fekete bárány,
Szép a fekete leány.
Szép a legény, a barna,
Kinek kondor a haja;
Szép a legény, a barna,
Kinek kondor a haja.517
Diószén (Moldva)