### 32

# [Nekünk a legszebbik estét …]

Nekünk a legszebbik estét
Fekete színre festették;
Fekete színre festették.
Minket anyánk megátkozott,
Mikor a világra hozott;
Mikor a világra hozott.
Azt az átkot tette reánk:
Ország-világ legyen hazánk;
Ország-világ legyen hazánk!
Ott se legyen megállásunk:
Csipkebokoron szállásunk,
Csipkebokoron szállásunk!
Bú ebédünk, bú vacsoránk;
Szerencsétlen minden óránk,
Szerencsétlen minden óránk.
Rajtunk a bú hármat hajlott,
De bezeg, hogy elhervasztott,
De bezeg, hogy elhervasztott!
Nekünk a legszebbik estét
Fekete gyászra festették;
Fekete gyászra festették.65
Istensegíts (Bukovina) Majos (Tolna)