### 35

# [Nem hallok egyebet, …]

Nem hallok egyebet,
Csak a szél zúgását,
Meghallom cethalnak
Vízbe zuhogását.
Meghallom cethalnak
Vízbe zuhogását;
Kedves galambomnak
Keserves jajszavát.
Írnék, ha lehetne,
Kezem nem reszketne;
Nehéz a pénna is,
A hattyú tolla is.
Írnék, jaj, de nehéz
A könnyű pénna is;
Feketének látszik
A hattyú tolla is.
Elbágyadt kezemből
A pénna kiesik;
Két szememből a könny
Mint a patak, folyik.330
Magyarpécska (Arad)