### 12

# [Elindult az Atyaisten …]

IGÉZÉSRE
Elindult az Atyaisten
Az igaz úton,
Előtalálta az igézetet!
Kérdi tűle:
– Há mész, te igézet?
Elmenek az István fiamat
Meglátogatni.
– Ne menj el te az én
István fiamat meglátogatni!
Gyere te énvelem!
Hetvenhét szekérút,
Hetvenhét gyalogút,
Menj el te azon!
Szedd össze vadaknak
Szőreit-szálait,
Nyomának porait!
Vidd föl a vadon-vad erdőbe,
Vidd föl a fa tetejébe,
Hintsd el a sík mezőre,
Hogy ne árthasson a te igézeted
Ennek a kisfiúnak!
Miként a zsidók,
Legények és lányok
Szíve szeretete
Nem árthatott a
Jézus Krisztusnak.
Kalap alól jött:
Kalap alá menjen!
Keszkenő alá menjen!
Tünjék el a homlokába!
Menjen oda vissza,
Ahonnan jött!30
Balatonszentgyörgy (Somogy)