### 20

# [Rengedező nádszál, zörög a levele; …]

Rengedező nádszál, zörög a levele;
Rengedező nádszál, zörög a levele.
Irigyek, irigyek, gonosz irigyeim;
Irigyek, irigyek, gonosz irigyeim,
Ti olyanok vagytok, mint a mérges kígyó;
Ti olyanok vagytok, mint a mérges kígyó!
Este lefektikbe fejik alá tesznek,
Este lefektikbe fejik alá tesznek,
Reggel felkeltikbe nyelvek alá vesznek,
Reggel felkeltikbe nyelvek alá vesznek.
Felvesznek, letesznek, hogy elveszesszenek;
Felvesznek, letesznek, hogy elveszesszenek.
Nem engedi Isten, nem engedi Isten,
Nem engedi Isten, nem engedi Isten,
Mert akkor az idő napkeletre fordul;
Mert akkor az idő napkeletre fordul.53
Bogdánfalva (Moldva)