### 194

# [A malomnak nincs kereke, …]

A malomnak nincs kereke,
Mégis lisztet jár, mégis lisztet jár.
Tiltják tőlem a rózsámat,
Mégis hozzám jár;
Tiltják tőlem a rózsámat,
Mégis hozzám jár.
Hoci, rózsám, a kezedet,
Forduljunk egyet, forduljunk egyet!
Aztán menjünk ki a kertbe,
Ott szedjünk meggyet;
Aztán menjünk ki a kertbe,
Ott szedjünk meggyet!
Én lerázom, te csak szedjed,
Mindig csak szedjed, mindig csak szedjed!
Csókot is kapsz, de csak egyet,
Mindig csak egyet;
Csókot is kapsz, de csak egyet,
Mindig csak egyet.
Volt nekem egy szép szeretőm.
De az olyan volt, de az olyan volt:
Ha egy nap nem láttuk egymást,
Négy nap beteg volt;
Ha egy nap nem láttuk egymást,
Négy nap beteg volt.
Ötödik nap megkérdeztem:
– Téged mi lelt volt; téged mi lelt volt?
– A szívemet a szerelem
Körülfogta volt;
A szívemet a szerelem
Körülfogta volt.497
Étfalvazoltán (Háromszék)