### 3

# [Zöldell a mező, hangzik az erdő. …]

Zöldell a mező, hangzik az erdő.
– Király uram, kit adsz mellém, kivel hazamenjek?
– Lacit!
– Az kell néki, az, az, az,
Azt kedveli, azt, azt, azt!
Szép maga, szép ruhája, piros két orcája.
Kivezeti kiskertbe,
Ráűteti karszékre;
Piros rózsát szakít, és azt adja ja kezébe!
Zöldell a mező, hangzik az erdő.
– Király uram, kit adsz mellém, kivel hazamenjek?
– Ferit!
– Nem kell néki, nem, nem, nem,
Nem kedvelli, nem, nem, nem!
Rút maga, rút ruhája, tetves a bundája.
Levezeti a pincébe,
Ráűteti tüskére;
Két szál csójjánt239 szakit, és azt adja ja kezébe.240
Borzavár (Veszprém)