### 17

# [Új hír a faluban, érdemes uraim …]

PÉNZGYŰJTÉS A CIGÁNYZENÉSZEKNEK
Új hír a faluban, érdemes uraim
S becsületre méltó, jeles asszonyaim!
Amíg elbeszélem én itten panaszim,
Kérem, hallgassák meg együgyű szavaim!
A muzsikusunknak nagy baja érkezett
S véletlen szerencse reákövetkezett,
Mert a hegedűje összetöredezett,
Amelyet a minap jól összeenyvezett.
Akinek hát a tánc vagyon most kedvébe,
Tekintsen jól bele teli erszényébe!
A vajda szép nótát von majd örömébe,
Csak húszast hányjanak a hegedűjébe!
Márjást is elveszen, ha húszast nem adnak,
De még inkább örül, ha tallért mutatnak.
Mondja, hogy virradtig vígan táncolhatnak,
Ha pénzt a számára bőven adogatnak.798
Székelyföld