### 24

# [Huszárgyerek, huszárgyerek szereti a táncot, …]

Huszárgyerek, huszárgyerek szereti a táncot,
Az oldalán, az oldalán csörgeti a kardot.
Ha csörgeti, hadd csörgesse, pengjen sarkantyúja:
Kossuth Lajos verbunkja a muzsikáltatója!
Falu végén, falu végén szépen muzsikálnak.
Oda hívnak engemet is magyar katonának.
Be is állok a verbunkba, ha már verbuválnak,
Elmegyek a pajtásimmal vitéz regrutának520.
Szép a huszár, szép a huszár, felül a lovára:
Aranymente a hátára, kard az oldalára;
Virágcsokor a csákóján, úgy megy a csatába.
– Ne sírj, rózsám, megtérek még a szabad hazába!521
Szentgál (Veszprém)