### 30

# [Mikor idegen fődre méssz, …]

Mikor idegen fődre méssz,
Soha visszafelé ne néjz!
Ne legyen szűvednek nehéz,
Hogy te idegen fődre méssz!
Idegenyek jók, nem rojszak,
Met szemedbe szépen szólnak,
Hátad mellé legyápolnak62.
Megmondta volt édesanyám:
Idegen főd leszen hazám.
Idegenek, idegenek,
Ne egyetek meg ingemet!
Én es idevaló vagyok,
Hol a fényes csillag ragyog.
Megmondta vót anyám nekem
Ifjú vagyok, legyen eszem!
Én azonban megcsalódtam,
Anyám szavát nem hallgattam,
Bánatos napokra juttam.
De nem tudtam meggondolni,
Hogy kell a világon élni,
Hogy a világ meg bír csalni.
Ifjú vótam, gondolatlan,
Tréfás, nyájas, nyughatatlan.63
Gerlén (Moldva)