### 31

# [Fújdogál a szellő magyar hazám felől, …]

Fújdogál a szellő magyar hazám felől,
Sokat gondolkodtam a szeretőm felől.
De ne csodáld, babám, hogy én sárga vagyok:
Kilenc esztendeje, móta Vácon vagyok.
Kilencfontos vasbul hármat elszaggattam,
A negyediket is jó megvásítottam1042.
Elibem terjesztik a fekete könyvet,
Elibem számlálják betyár életömet.
Űtettem violát, raktam fődet rája;
Minden betyárgyerek vigyázzon magára!
Vigyázzon magára, ne kerüljön Vácra,
A váci tömlöcnek alsó szobájába;
Alsó szobájába, békák tanyájára!
Minden betyárgyerek vigyázzon magára!1043
Sumony (Baranya)