### 121

# [– Mit kerülöd, mit fordulod …]

– Mit kerülöd, mit fordulod
Az én házam tájékát,
Az én házam tájékát?
– Azt kerülöm, azt fordulom:
Szép lányodat kéretem;
Szép lányodat kéretem.
– Jaj, nincs nékem,
Jaj, nincs nékem,
Szép, eladó lányom,
Szép, eladó lányom.
– Csak ne tűrjed, ne tagadjad:
Tegnap láttam Bécsben;
Piros almát árult,
Vettem is belőle,
Ettem is belőle,
Most is van a zsebembe.
– Az én lányom oly szép, oly kegyes:
Ki sem lép az ajtón
Aranygyűrű nélkül,
Aranypapucs nélkül.
– Nem bánom én, ha szép, ha nem szép.
Kezembe kerítem egyiket, másikat,
Karcsú magasabbikat.149