### 19

# [Csillag, csillag, jaj, de régen utazol! …]

Csillag, csillag, jaj, de régen utazol!
Nem látod-e az én babám valahol?
Látom bizony Észak-Amerikában,
Dolgozik az iszonyatos vasgyárban.
Reggel hétkor mentem el a munkára;
Este hatkor megyek a vacsorára.
Előveszem hatlyikú furulyámat,
Elfuvalom én keserves nótámat:
„Mikor kezdtem a tengeren utazni,
Kezdett velem a gőzhajó hánykódni.
Imádkoztam ájtatosan magamba;
– Én istenem, segélj engem hazámba!”1422
Réde (Veszprém)