### 297

# [Hadd el, babám, úgy kell néked, …]

Hadd el, babám, úgy kell néked,
Sokszor mondtam én azt néked,
Sokszor mondtam én azt néked,
Hogy ne szeress kettőt-hármat,
Met egy es elég nagy bánat,
Met egy es elég nagy bánat.
– Már én csak egyet szerettem,
Mégis eleget szenvedtem,
Mégis eleget szenvedtem.
Szeress egyet, hogy legyen szép.
Ha szenvedsz es, hogy legyen métt,
Ha szenvedsz es, hogy legyen métt.
De én csak egyet szerettem,
Méges eleget szenvedtem,
Méges eleget szenvedtem.
Sír a szemem mind a kettő.
Hull a könyvem, mint az eső,
Hull a könyvem, mint az eső.
Hulljon annak kebelébe,
Ki ezt hullattassa vélem,
Ki ezt hullattassa vélem.607
Újfalu (Moldva)