### 33

# [A víz a malmokat aláhajtja. …]

MOLNÁR:
A víz a malmokat aláhajtja.
Molnárné a lányát nagyra tartja.
Ne tartsa már olyan nagyon nagyra!
Szebb is van, jobb is van a faluba.
Nagybajcsi kisleány a szeretőm;
Nyakán is, vállán is selyemkendőm;
Szép karcsú derekát átölelem;
Szép a szeme, szemöldöke, de szeretem!
A víz a malmokat aláhajtja,
A garat362, a garat csak azt mondja:
– Ne aludj, ne aludj, lisztes molnár!
A garat, a garat üresen jár.363
Nagybajcs (Győr)