### 24

# [– Úgy elmegyek, meglátjátok, …]

– Úgy elmegyek, meglátjátok,
Soha hírem sem halljátok.
– Úgy elmegyek, meglátjátok,
Soha hírem sem halljátok.
Mikor hírem meghalljátok,
Levelemet olvassátok:
Reábujva sirassátok;
Reábujva sirassátok.
– Ha elmész is, járj békével,
Rólam sem felejtkezzél el!
– Ha elmész is, járj békével,
Rólam sem felejtkezzél el!
Ahol jársz is, csendesen járj:
Csendes folyóvizet igyál!
Ott is rólam gondolkozzál;
Ott is rólam gondolkozzál!437
Egyházaskozár (Baranya)