### 3

# [Én vagyok a kaszáslegény, igazán. …]

Én vagyok a kaszáslegény, igazán.
Ha megvágom, ha megfenem a kaszám,
Vágok olyan sűrű rendet a réten:
Mint mikor sok csillag ragyog az égen.
Aki legény, jöjjön velem kaszálni!
Ne csak a lányokhoz tudjon eljárni.
Kötözze a tiszta búzát kévébe,
Ne kérje a csókot isten nevébe!
Jakabfába nincs több legény, csak három.
Azok vágják le a búzát majd nyáron.
Aranysarkantyú ragyog a bokáján,
Jaj, de szépen peneg a kasza után!
Jakabfába nincs több leány, mint három,
Azok szedik fel a markot majd nyáron.
Piros pántlika lobog a derekán,
Jaj, de szépen hajul a marok1140 után!
Jakabfába nincs több leány az egynél,
Annak sincs több egy piros röppencsénél1141,
Azt gondolja, minden legény szereti,
Kettő-három összeáll, kineveti!
Már minálunk kis kalapot viselnek.
A legények házasodni nem mernek.
Mind is olyan a mostani vőlegény,
Nem kell a lány, ha szép is, ha szegény!1142
Jakabfa (Zala)